送别

李叔同

长亭外，古道边，芳草碧连天。晚风拂柳笛声残，夕阳山外山。  
天之涯，地之角，知交半零落。一壶浊酒尽余欢，今宵别梦寒。  
长亭外，古道边，芳草碧连天。问君此去几时来，来时莫徘徊。  
天之涯，地之角，知交半零落。人生难得是欢聚，惟有别离多。

长亭送别（节选）

王实甫

碧云天，黄花地，西风紧，北雁南飞。晓来谁染霜林醉？总是离人泪。

雨霖铃

宋代 柳永

寒蝉凄切，对长亭晚，骤雨初歇。都门帐饮无绪，留恋处，兰舟催发。执手相看泪眼，竟无语凝噎。念去去，千里烟波，暮霭沉沉楚天阔。

多情自古伤离别，更那堪，冷落清秋节！今宵酒醒何处？杨柳岸，晓风残月。此去经年，应是良辰好景虚设。便纵有千种风情，更与何人说？